CELEX: 62019CN0029
Language: da
Date: 2019-01-16 00:00:00
Title: Sag C-29/19: Anmodning om præjudiciel afgørelse indgivet af Bundessozialgericht (Tyskland) den 16. januar 2019 — ZP mod Bundesagentur für Arbeit

18.3.2019   
            
            
               DA
            
            
               Den Europæiske Unions Tidende
            
            
               C 103/15
            
         
      Anmodning om præjudiciel afgørelse indgivet af Bundessozialgericht (Tyskland) den 16. januar 2019 — ZP mod Bundesagentur für Arbeit
      (Sag C-29/19)
      (2019/C 103/15)
      Processprog: tysk
      
         Den forelæggende ret
      
      Bundessozialgericht
      
         Parter i hovedsagen
      
      
         Sagsøger: ZP
      
         Sagsøgt: Bundesagentur für Arbeit
      
         Præjudicielle spørgsmål
      
      
                  1)
               
               
                  Skal artikel 62, stk. 1, i forordning (EF) 883/2004 (1), sammenholdt med artikel 62, stk. 2, i forordning (EF) 883/2004, fortolkes således, at den kompetente institution i bopælsmedlemsstaten i tilfælde af en arbejdstagers arbejdsløshed også skal beregne ydelserne på grundlag af den »lønindtægt«, som den pågældende person »har haft« under sin seneste lønnede beskæftigelse på den pågældende institutions område, når denne lønindtægt i henhold til den for den kompetente institution gældende nationale lovgivning ikke kan benyttes som grundlag for arbejdsløshedsunderstøttelsen, fordi den periode, hvor indtægten blev oppebåret, ikke var tilstrækkeligt lang, og der i stedet skal foretages en fiktiv beregning af ydelserne?
               
            
                  2)
               
               
                  Skal artikel 62, stk. 1, i forordning (EF) 883/2004, sammenholdt med artikel 62, stk. 2, i forordning (EF) 883/2004, fortolkes således, at den kompetente institution i bopælsmedlemsstaten i tilfælde af en arbejdstagers arbejdsløshed også skal beregne ydelserne på grundlag af den »lønindtægt«, som den pågældende person »har haft« under sin seneste lønnede beskæftigelse på den pågældende institutions område, når denne lønindtægt i henhold til den for den kompetente institution gældende nationale lovgivning ikke må inddrages i referenceperioden som beregningsgrundlag for ydelserne på grund af manglende rettidig afregning, og der i stedet skal foretages en fiktiv beregning af ydelserne?
               
            
         (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT L 166, s. 1).